Okresná prokuratúra Levice 
Šafárikova 7, 934 01 Levice 1 	

Sp. zn. : 1 Pv 657/12/4402	Levice, 15.11.2012
EEČ : 2-31-137-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Levice
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX

trestné stíhanie vedené proti obvinenému
XXXXX, nar. XXXXX v Leviciach, trvale bytom XXXXX, XXXXX pre prečin zanedbania povinnej výživy podľa § 207 ods. 1 Trestného zákona, ktorého sa dopustil na tom skutkovom základe, že 

hoci z ustanovenia § 62 a nasl. Zákona o rodine mu vyplýva povinnosť vyživovať svoje mal. deti XXXXX, nar. 25.01.2005 a XXXXX, nar. 26.11.2001, pričom rozsudkom Okresného súdu v Leviciach pod č.k.: 7C/66//2011-109 zo dňa 27.06.2012, ktorý nadobudol právoplatnosť dňa 11.07.2012 boli mal. XXXXX a mal. XXXXX zverení do osobnej starostlivosti matke XXXXX kde mu bolo uložené prispievať na výživu mal. XXXXX sumou 160,-€ mesačne a mal. XXXXX sumou vo výške 140,- € mesačne vždy do 25-teho toho ktorého mesiaca vopred k rukám matky detí XXXXX avšak obvinený nemá bežné výživne riadne vyplatené od 11.07.2012 do 01.10.2012, čiže za uvedené obdobie dlhuje na bežnom výživnom sumu vo výške 900,-€, 
lebo zanikla trestnosť činu
Odôvodnenie:
Uznesením policajného orgánu Okresného riaditeľstva PZ, Odboru  poriadkovej polície, Obvodného oddelenia PZ v Leviciach sp. zn. ORP-1027/LV-LV-2012 zo dňa  18.10.2012 bolo podľa § 199 ods. 1 Trestného poriadku začaté trestné stíhanie a súčasne tým istým uznesením pod tou istou spisovou značkou podľa § 206 ods. 1 Trestného poriadku vznesené obvinenie XXXXX pre prečin zanedbania povinnej výživy podľa         § 207 ods.1 Trestného zákona, na tom skutkovom základe, ako je uvedené vo výrokovej časti tohto uznesenia.
	Preskúmaním spisového materiálu som zistil, že obvinený XXXXX za obdobie od 11.07.2012 do 01.10.2012 roku 2012 neplnil svoju zákonnú povinnosť vyživovať svoje maloleté deti a to XXXXX, nar . 25.01.2005 a XXXXX, nar. 26.11.2001. Výška vyživovacej povinnosti bola deklarovaná rozsudkom Okresného súdu v Leviciach pod  sp. zn.: 7C/66/2011 zo dňa 27.06.2012, právoplatným 11.07.2012, ktorým bol zaviazaný prispievať na výživu XXXXX sumou vo výške 160,-€ mesačne a XXXXX vo výške 140 € mesačne vždy do 25-teho dňa toho ktorého mesiaca vopred k rukám matke XXXXX 
Obvinenému za sledované obdobie od 11.07.2012 do 01.10.2012  vznikol dlh na výživnom pre mal. XXXXX a mal. XXXXX vo výške 900 €, čo uviedla aj poškodená XXXXX. Dňa 30.10.2012 do zápisnice o výsluchu obvineného, obvinený XXXXX uviedol, že ku dňu 29.10.2012 vkladom v hotovosti na účet poškodenej XXXXX uhradil sumu vo výške 900,- € a dňa 05.11.2012 vo výsluchu obvineného uviedol, že  ku dňu 02.11.2012 uhradil poškodenej XXXXX sumu vo výške 300 €, o čom predložil v oboch prípadoch doklad o uhradení výživného. Poškodená XXXXX vo výsluchu dňa 05.11.2012 uviedla, že dňa 29.10.2012 jej obvinený XXXXX uhradil sumu vo výške 900 € na jej osobný účet a dňa 02.11.2012 jej uhradil sumu vo výške 300 €. a teda  obvinený  XXXXX ku dňu 05.11.2012, nie je dĺžni žiadnu hotovosť na výživnom.
	Trestného činu zanedbania povinnej výživy podľa § 207 ods.1 Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.
	Nakoľko obvinený XXXXX vkladom hotovosti na účet poškodenej XXXXX uhradil sumu na dlžnom výživnom vo výške  900,- €, čo bolo potvrdené aj poškodenou XXXXX svoj dlh na výživnom uhradil v plnej výške, čím v priebehu prípravného konania bola splnená zákonná povinnosť obvineného, t.j. dlžné výživné bolo v plnej výške uhradené a čin obvineného nemal trvalo nepriaznivé následky.
	Podľa § 86 písmeno a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
	Podľa § 215 odsek 1 písmeno h / Trestného poriadku prokurátor zastaví trestné stíhanie, ak zanikla trestnosť činu.
	Vzhľadom na horeuvedené skutočnosti som rozhodol tak, ako je to uvedené vo výrokovej časti tohto uznesenia.     

Poučenie:

JUDr. Jozef Šedivý
prokurátor